2 மக்கபேயர் (நூல்)
[[Image:Attavante, martirio dei sette fratelli ebrei, bibl ap vaticana bibbia ms. urb lat 2 f 174v.jpg|thumb|right|யூத இனத்தைச் சேர்ந்த தாய் தன் ஏழு மக்களுக்கும் ஊக்கமளிக்கிறார். விவிலியப் பட ஓவியம். காலம்: 15ஆம் நூற்றாண்டு. காப்பிடம்: வத்திக்கான் நகரம்.]]
 {{பழைய ஏற்பாடு நூல்கள்}}
 '''2 மக்கபேயர்''' (''2 Maccabees'') என்னும் நூல் [[பழைய ஏற்பாடு|பழைய ஏற்பாட்டுப்]] பகுதியாகிய [[இணைத் திருமுறை நூல்கள்|இணைத் திருமுறைத்]] தொகுப்பைச் சேர்ந்த ஏழு நூல்களுள் ஒன்றாகும் &lt;ref&gt;[http://en.wikipedia.org/wiki/2_Maccabees 2 மக்கபேயர் நூல்]&lt;/ref&gt;. இந்நூல்கள் [[கத்தோலிக்க திருச்சபை|கத்தோலிக்க திருச்சபையாலும்]]  [[மரபுவழித் திருச்சபை|மரபுவழித் திருச்சபையாலும்]] பிற விவிலிய நூல்களைப் போன்று [[விவிலிய இறை ஏவுதல்|இறைஏவுதலால்]] எழுதப்பட்டவையாக ஏற்கப்பட்டுள்ளன.
 
 ==பெயர்==
 
 '''2 மக்கபேயர்''' என்னும் இந்நூல் கிரேக்க மூல மொழியில் B' Μακκαβαίων (1 Makkabáion) என்றும், இலத்தீனில் &quot;2 Machabaeorum&quot; என்றும் உள்ளது.  &quot;மக்கபே&quot; என்னும் எபிரேய மொழிப் பெயரிலிருந்து &quot;மக்கபேயர்&quot; என்னும் சொல் பிறந்தது. மக்கபேயர் என்பது எபிரேயத்தில் Makabim, Maqabim என வரும் (מכבים‎ அல்லது מקבים). இது அரமேய மொழியில் maqqaba என்னும் சொல்லிலிருந்து பிறந்தது எனவும், அதன் பொருள் &quot;சுத்தியல்/சம்மட்டி&quot; என்பதாகும் எனவும் அறிஞர் கூறுவர்.
 
 இந்நூலும் அதற்கு இணையாக அமைந்த [[1 மக்கபேயர் (நூல்)|1 மக்கபேயர்]]  எனும் நூலும்  [[இணைத் திருமுறை நூல்கள்|இணைத் திருமுறை]] விவிலிய நூல்கள் ஆகும். விவிலியத்தின் பகுதியாக இந்நூல்கள் கி.பி. முதல் நூற்றாண்டிலிருந்தே ஏற்கப்பட்டன. 397இல் கார்த்தேசு (Carthage) நகரில் நடந்த சங்கத்திலும், பின்னர் [[திரெந்து பொதுச் சங்கம்|திரெந்து சங்கத்திலும்]] (கி.பி. 1546) இவை விவிலியத் திருமுறை நூல்களாக அதிகாரப்பூர்வமாக ஏற்கப்பட்டன &lt;ref&gt;[http://www.bible-researcher.com/trent1.html திரெந்து பொதுச் சங்கம்]&lt;/ref&gt;. இந்நூலின் மூல பாடம் ([[செப்துவசிந்தா]]) &lt;ref&gt;[http://en.wikipedia.org/wiki/Septuagint செப்துவசிந்தா]&lt;/ref&gt; என்னும் கிரேக்க விவிலியத்தில் உள்ளது.
 
 == உள்ளடக்கமும் செய்தியும்==
 
 இந்நூல் [[1 மக்கபேயர் (நூல்)|மக்கபேயர் முதல் நூலின்]] தொடர்ச்சியன்று; ஒரு வகையில் அதற்கு இணையானது. அந்தியோக்கு எப்பிபானின் தந்தை நான்காம் செலூக்குவின் ஆட்சி தொடங்கி நிக்கானோரை யூதா மக்கபே வெற்றி பெற்றது வரையிலான காலகட்டத்தில் (ஏறத்தாழ கி.மு. 180-161) நடந்த நிகழ்ச்சிகள் இங்கு இடம்பெறுகின்றன. இவை ஏற்கனவே [[1 மக்கபேயர் (நூல்)|மக்கபேயர் முதல் நூலின்]]  முதல் ஏழு அதிகாரங்களில் காணப்படுகின்றன.
 
 சீரேனைச் சேர்ந்த யாசோன் கிரேக்க மொழியில் ஐந்து தொகுதிகளில் விரிவாக எழுதிய வரலாற்றின் இரத்தினச் சுருக்கம் இந்நூல் (2:19-32). எருசலேம் யூதர்கள் எகிப்துவாழ் யூதர்களுக்கு விடுத்த இரண்டு மடல்கள் இதற்கு முன்னுரையாக (1:1 - 2:18) அமைகின்றன.
 
 ''படிக்க விரும்புவோருக்கு மகிழ்ச்சி அளிக்கவும், மனப்பாடம் செய்ய விரும்புவோருக்கு எளிதாக அமையவும், அனைவருக்கும் பயன் தரவும்'' (2:25) ஏறத்தாழ கி.மு. 124இல் இது எழுதப்பெற்றதால், வரலாற்றுக் கண்ணோட்டத்தைவிடத் திருவுரைப் பாணியில் அமைந்த இறையியல் கண்ணோட்டமே இதில் முன்னிடம் பெறுகிறது.
 
 இறைத் தலையீட்டை விளக்கும்பொருட்டு வெளிப்பாட்டு இலக்கிய நடைக்குரிய காட்சிகள் ஆங்காங்கே இந்நூலில் புகுத்தப்பட்டுள்ளன. அப்பகுதிகள் கீழ்வருவன:
 *2:21;
 *3:24-34;
 *5:2-4;
 *10:29-30;
 *15:11-16.
 
 திருச்சட்டத்திற்குக் கீழ்ப்படிந்து நடப்போர்க்குக் கடவுள் கைம்மாறு அளிப்பார் என்னும் மையக் கருத்தை இந்நூல் விளக்குகிறது. பழைய ஏற்பாட்டின் பிற நூல்களில் இடம்பெற்றிராத கருத்துகள் இதில் காணக்கிடக்கின்றன. அவையாவன:
 
 *நீதிமான்கள் தம் சாவுக்குப் பின் உயிர்த்தெழுவார்கள் (காண்க: 7:9,11,14,23; 14:46).
 *இறந்தோருக்காக வேண்டுதல் பயனுள்ள செயல் ஆகும் (காண்க: 12:39-46).
 *மண்ணக மனிதருக்காக விண்ணகப் புனிதர்கள் மன்றாடுகின்றனர் (காண்க: 15:12-16).
 
 ==நூலிலிருந்து சில பகுதிகள்==
 
 '''2 மக்கபேயர் 7:9-12'''
 
 &lt;br&gt;&quot;இரண்டாம் சகோதரர் தாம் இறுதி மூச்சு விடும் வேளையில்,
 &lt;br&gt;'நீ எங்களை இம்மை வாழ்வினின்று அகற்றிவிடுகிறாய்.
 &lt;br&gt;ஆனால் நாங்கள் இறந்தபின் என்றென்றும் வாழுமாறு 
 &lt;br&gt;அனைத்துலக அரசர் எங்களை உயிர்த்தெழச் செய்வார்;
 &lt;br&gt;ஏனெனில் நாங்கள் இறப்பது அவருடைய கட்டளைகளின் பொருட்டே' என்று கூறினார்.
 &lt;br&gt;அவருக்குப் பிறகு மூன்றாமவரை அவர்கள் கொடுமைப்படுத்தினார்கள்.
 &lt;br&gt;அவர்கள் கேட்டுக்கொண்டதற்கு இணங்க,
 &lt;br&gt;உடனடியாகத் தம் நாக்கையும் கைகளையும் அவர் துணிவுடன் நீட்டினார்;
 &lt;br&gt;'நான் இவற்றை விண்ணக இறைவனிடமிருந்து பெற்றுக்கொண்டேன்;
 &lt;br&gt;அவருடைய சட்டங்களுக்காக நான் இவற்றைப் பொருட்படுத்துவதில்லை.
 &lt;br&gt;அவரிடமிருந்து மீண்டும் இவற்றைப் பெற்றுக் கொள்வேன் என நம்புகிறேன்'
 &lt;br&gt;என்று பெருமிதத்தோடு கூறினார்.
 &lt;br&gt;அவர் தம் துன்பங்களைப் பொருட்படுத்தவில்லை.
 &lt;br&gt;எனவே மன்னனும் அவனோடு இருந்தவர்களும்
 &lt;br&gt;இந்த இளைஞரின் எழுச்சியைக் கண்டு வியந்தார்கள்.&quot;
 
 '''2 மக்கபேயர் 12:43-46'''
 
 &lt;br&gt;&quot;பின்பு  அவர்கள் ஒவ்வொருவரிடமிருந்தும் யூதா பணம் திரட்டி ஆறு கிலோ வெள்ளி சேகரித்து, 
 &lt;br&gt;பாவம் போக்கும் பலி ஒப்புக்கொடுக்கும்படி எருசலேமுக்கு அனுப்பிவைத்தார்; 
 &lt;br&gt;இச்செயல்மூலம் உயிர்த்தெழுதலை மனத்தில் கொண்டு நன்முறையில், மேன்மையாக நடந்துகொண்டார்.
 &lt;br&gt;ஏனெனில் வீழ்ந்தோர் மீண்டும் எழுவர் என்பதை எதிர்பார்த்திருக்கவில்லை என்றால், 
 &lt;br&gt;அவர் இறந்தோருக்காக மன்றாடியது தேவையற்றதும் மடமையும் ஆகும்.
 &lt;br&gt;ஆனால் இறைப்பற்றுடன் இறந்தோர் சிறந்த கைம்மாறு பெறுவர் என்று அவர் எதிர்பார்த்திருப்பாரெனில், 
 &lt;br&gt;அது இறைப்பற்றை உணர்த்தும் தூய எண்ணமாகும்.
 &lt;br&gt;ஆகவே இறந்தவர்கள் தங்கள் பாவத்தினின்று விடுதலை பெறும்படி 
 &lt;br&gt;அவர் அவர்களுக்காகப் பலி ஒப்புக்கொடுத்தார்.&quot;
 
 ==உட்பிரிவுகள்==
 
 {| class=&quot;wikitable&quot;
 |-
 ! பொருளடக்கம்
 ! நூல் அதிகாரங்கள் மற்றும் வசன வரிசை
 ! 1995 திருவிவிலியப் பதிப்பில் பக்க வரிசை
 |-
 | 1. எகிப்து யூதர்களுக்கு விடுத்த மடல்கள்
 | 1:1 - 2:18
 | 268 - 271
 |-
 | 2. நூலாசிரியரின் முன்னுரை
 | 2:19-32
 | 271 - 272
 |-
 | 3. கோவிலைத் தீட்டுப்படுத்த எலியதோரின் முயற்சி
 | 3:1-40
 | 272 - 274
 |-
 | 4. அந்தியோக்கு எப்பிபானும் யூதர்களின் துன்பமும்
 | 4:1 - 7:42
 | 274 - 285
 |-
 | 5. யூதாவின் வெற்றிகள்
 | 8:1 - 10:8
 | 285 - 291
 |-
 | 6. மீண்டும் யூதர்களின் துன்பம்
 | 10:9 - 15:36
 | 291 - 305
 |-
 | 7. முடிவுரை
 | 15:37-39
 | 305
 |}
 
 ==ஆதாரங்கள்==
 &lt;references/&gt;